Datum: 25.2.2020

Številka: 410-0038/2020

Na podlagi Pravilnika o dodelitvi proračunskih sredstev za namen pokroviteljstva v Občini Ribnica (Uradni list RS, št. 24/19), objavlja Občina Ribnica

**JAVNI RAZPIS**

ZA POKROVITELJSTVO OBČINE RIBNICA ZA LETO 2020

1. **NAMEN**

Proračunska sredstva Občine Ribnica za pokroviteljstvo se dodeljujejo upravičencem v skladu s Pravilnikom o dodelitvi proračunskih sredstev za namen pokroviteljstva v Občini Ribnica (v nadaljevanju pravilnik).

1. **UPRAVIČENCI**

Upravičenci do proračunskih sredstev po tem razpisu so:

- fizične in pravne osebe s stalnim prebivališčem oziroma sedežem v Občini Ribnica;

- fizične in pravne osebe s stalnim prebivališčem oziroma sedežem v drugi občini, če projekt organizirajo na območju Občine Ribnica;

- fizične in pravne osebe s stalnim prebivališčem oziroma sedežem v drugi občini, če je njihov projekt, ki je organiziran izven Občine Ribnica, pomemben za Občino Ribnica ali za širšo skupnost.

Posamezna fizična ali pravna oseba lahko v okviru razpisa za pokroviteljstvo za določeno leto le enkrat pridobi proračunska sredstva po tem pravilniku.

1. **PREDMET RAZPISA**

Predmet razpisa je pokroviteljstvo prireditev, dogodkov, potovanj oziroma ekskurzij, različnih dejavnosti, priprav in izdaj knjig ali drugih publikacij oziroma zvočnih ali slikovnih posnetkov, priprav in izdelav snovnih ali nesnovnih stvari ali izvedb drugih projektov (v nadaljevanju: projekti), ki so v organizaciji fizičnih ali pravnih oseb na različnih nivojih. Sofinanciralo se bo projekte, ki bodo potekali od 01. 01. do 31. 12. 2020.

Sredstva se bodo dodelila upravičencem v okviru razpoložljivih sredstev za naslednje projekte:

- ki promovirajo občino, njene prebivalce in kraje oziroma širijo njene razvojne potenciale;

- ki utrjujejo in promovirajo pozitivne vrednote (demokratične vrednote, človekove pravice, in druga temeljna načela, zapisana v statutu občine in Ustavi Republike Slovenije ter prispevajo k vzpodbujanju medčloveškega sožitja, kulture dialoga in k ohranjanju naše naravne, kulturne, verske in narodnostne dediščine ter izročila);

- ki so socialne, izobraževalne, kulturne, glasbene, umetniške, turistične, športne, humanitarne, veteranske in podobne narave;

- ki spodbujajo prostovoljstvo in udeleževanje v skupinah samopomoči oziroma organiziranega sistema zaščite in varstva narave, ljudi in premoženja oziroma izobraževanja in usposabljanja na teh področjih;

- ki so neposredno vezani na gostovanje skupin s sosednih krajev in drugod iz Slovenije ter iz tujine, zlasti še na dejavnost slovenskih zamejskih in zdomskih društev;

- ki so neposredno vezani na medobčinsko, medregijsko in mednarodno sodelovanje;

- ki jih organizirajo mladi ali so namenjene mladim;

- ki utrjujejo spoznavanje, sodelovanje in druženje med družbeno aktivnimi občani;

- ki so neposredno namenjeni sprejemu in pogostitvam ob pomembnejših jubilejih, obiskih in drugih priložnosti oziroma pomoči pri tem.

**Projekti, za sofinanciranje katerih se upravičenci lahko prijavijo na druge razpise občine, ne morejo pridobiti sredstev po tem razpisu.**

1. **MERILA**

Pri vrednotenju in ocenjevanju vlog prijaviteljev bo komisija upoštevala predvsem:

- pomen projekta za občino oz. občane Občine Ribnica,

- cilje ter namene projekta, ki morajo biti jasno opredeljeni,

- promocijski učinek za občino,

- tradicionalnost,

- inovativnost in izvirnost (programi in projekti neposredno ne posnemajo že izvedenih programov in projektov ter vsebujejo drugačen pristop),

- kakovost in izvedljivost projekta,

- medobčinski, medregijski in mednarodni pomen podprtega projekta ter vzajemnost,

- organizacijsko, strokovno in finančno zahtevnost projekta,

- sorazmernost s sofinanciranjem primerljivih projektov,

- vključenost občanov oz. druge zainteresirane javnosti v projekt ,

- dosedanje sodelovanje prijaviteljev pri drugih aktivnostih, katerih (so)organizator je občina.

1. **RAZPISNA SREDSTVA**

Višina prvega razpisa znaša 20.000 EUR, finančna sredstva pa so zajeta na proračunski postavki: 0408 - Pokroviteljstva občine, konto 4120 - Transferi neprofitnim organizacijam in ustanovam v skupnem znesku 25.000 EUR.

1. **ROK IN NAČIN PRIJAVE**

1. Na razpis za dodelitev sredstev se prijavitelji prijavijo z razpisnim obrazcem, ki je na voljo na sedežu Občine Ribnica, Gorenjska cesta 3, 1310 Ribnica v glavni pisarni in na spletni strani www.ribnica.si. Dodatne informacije lahko dobite tudi na telefonski številki 01/ 837 20 10 oz. e-naslovu: ana.lesar@ribnica.si.

2. Razpis je odprt do 25.3.2020.

3. Upoštevane bodo vse pisne vloge vložene na originalnih obrazcih z vsemi zahtevanimi prilogami, ki bodo prispele na sedež občine **najkasneje do 25.3.2020**. Vloge morajo biti oddane v zaprtih ovojnicah, v zgornjem levem kotu mora biti napisan naslov pošiljatelja, v spodnjem desnem kotu pa naslov: OBČINA RIBNICA, Gorenjska cesta 3, 1310 Ribnica in pripis 'NE ODPIRAJ! - POKROVITELJSTVO 2020'.

1. **DODELITEV SREDSTEV**

1. Postopek javnega razpisa opravi razpisna komisija, ki jo imenuje župan. Razpisna komisija najprej preveri pravočasnost prispelih vlog ter nepravočasne kot prepozne zavržene s sklepom. Vlagatelje, ki bodo oddali formalno nepopolne vloge, bo komisija pozvala, da vlogo v roku 8 dni dopolnijo.

2. Komisija izmed vseh popolnih vlog izloči tiste:

- ki ne izpolnjujejo pogojev iz razpisa;

- ki vsebujejo programe oz. projekte, ki v skladu s pravilnikom niso v interesu Občine Ribnica;

- ki vsebujejo programe in projekte, ki se lahko sofinancirajo iz drugih postavk proračuna Občine Ribnica.

Vse prispele popolne vloge, ki izpolnjujejo pogoje za sofinanciranje po tem razpisu, razpisna komisija na podlagi meril in kriterijev tega razpisa ovrednoti ter pripravi predlog prejemnikov sredstev po tem razpisu.

2. Na podlagi predloga razpisne komisije župan izda sklep o dodelitvi sredstev. Odločitev župana je dokončna.

3. Medsebojne obveznosti med občino in upravičencem se uredijo s pogodbo. Upravičenec mora prejeto pogodbo podpisano vrniti v roku 8 dni od prejema, v nasprotnem primeru se šteje, da je od vloge odstopil.

1. **NADZOR IN SANKCIJE**

1. Namensko porabo proračunskih sredstev v skladu s Pravilnikom o dodelitvi proračunskih sredstev za namen pokroviteljstva v Občini Ribnica, pridobljenih po tem javnem razpisu, spremlja in preverja občinska uprava.

2. O izvedbi sofinanciranih projektov morajo upravičenci v pogodbenem roku občinski upravi predložiti:

- poročilo o izvedbi in o ustreznem obveščanju javnosti o pokroviteljstvu v tem obdobju (poročilu naj bodo priložene tudi kopije/fotografije/izvodi javnih objav v sredstvih javnega obveščanja ter izvodi ali fotografije promocijskega materiala);

- dokazila o namenski porabi sredstev pridobljenih na podlagi javnega razpisa v času priprave in izvedbe projekta.

3. V primeru, da dodeljena sredstva po tem javnem razpisu niso bila porabljena v skladu z namenom, za katerega so bila dodeljena ali če upravičenec ne predloži zahtevanih poročil o izvedbi projekta v pogodbenem roku, lahko občina zahteva vrnitev le-teh skupaj z zamudnimi obrestmi.

Župan Občine Ribnica

Samo Pogorelc l.r.

Priloga:

- merila za vrednotenje